paragraph_text: Jürgen "Ventor" Reil (Essen, Njemačka, 29. lipnja 1966.) njemački je bubnjar te dugogodišnji bubnjar njemačkog thrash metal sastava Kreator. Uz gitarista i vokalista sastava Millu Petrozzu, jedini je prvobitni član sastava, iako je 1994. godine napustio sastav na dvije godine zbog osobnih razloga. Jedini album Kreatora na kojem Reil ne svira jest Cause for Conflict iz 1995. godine.